CELEX: 32010D0057
Language: mt
Date: 2010-02-03 00:00:00
Title: 2010/57/: Deċiżjoni tal-Kummissjoni tat- 3 ta’ Frar 2010 li tistabbilixxi garanziji tas-saħħa għat-tranżitu tal-equidae (razza taż-żwiemel) li jkunu qegħdin jiġu ttrasportati mit-territorji elenkati fl-Anness I tad-Direttiva tal-Kunsill 97/78/KE (notifikata bid-dokument numru C(2010) 509) (Test b’relevanza għaż-ŻEE)

4.2.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 32/9
            
         DEĊIŻJONI TAL-KUMMISSJONI
   tat-3 ta’ Frar 2010
   li tistabbilixxi garanziji tas-saħħa għat-tranżitu tal-equidae (razza taż-żwiemel) li jkunu qegħdin jiġu ttrasportati mit-territorji elenkati fl-Anness I tad-Direttiva tal-Kunsill 97/78/KE
   (notifikata bid-dokument numru C(2010) 509)
   (Test b’relevanza għaż-ŻEE)
   (2010/57/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 91/496/KEE tal-15 ta’ Lulju 1991 li tistabbilixxi l-prinċipji li jirregolaw l-organizzazzjoni ta’ kontrolli veterinarji fuq annimali li jidħlu fil-Komunità minn pajjiżi terzi u li temenda d-Direttivi 89/662/KEE, 90/425/KEE u 90/675/KEE (1), u partikolarment l-Artikolu 9(1) tagħha,
   Billi:
   
               (1)
            
            
               L-Artikolu 4 tad-Direttiva 91/496/KEE jipprovdi li l-Istati Membri għandhom jiżguraw li l-konsenji ta' annimali minn pajjiżi terzi huma suġġetti għal kontrolli dokumentati u ta' identità fil-postijiet ta' spezzjoni fuq il-fruntiera sabiex tiġi vverifikata d-destinazzjoni sussegwenti tagħhom, partikolarment fil-każ ta' annimali fit-tranżitu. Dawk il-postijiet ta' spezzjoni fuq il-fruntiera huma msemmija fl-Anness II tad-Direttiva 97/78/KE tat-18 Diċembru 1997 li tistabbilixxi l-prinċipji li jirregolaw l-organizzazzjoni tal-verifiki veterinarji fuq prodotti li jidħlu fil-Komunità minn pajjiżi terzi (2).
            
         
               (2)
            
            
               L-Artikolu 9(1) tad-Direttiva 91/496/KEE jipprovdi li l-Istati Membri għandhom jawtorizzaw it-tranżitu ta' annimali minn pajjiż terz għal pajjiż terz ieħor jew għall-istess pajjiż terz, u dan għandu jkun suġġett għal ċerti kondizzjonijiet. B'mod partikolari, il-punt (c) ta' dak l-Artikolu jipprovdi li l-verifiki msemmija fl-Artikolu 4 tiegħu juru li l-annimali għandhom jissodisfaw il-ħtiġijiet tad-Direttiva 91/496/KEE jew, fil-każ ta' annimali koperti mid-Direttivi msemmija fl-Anness A tad-Direttiva tal-Kunsill 90/425/KEE (3), għandhom joffru garanziji tas-saħħa li huma mill-inqas ekwivalenti għal dawk ir-rekwiżiti.
            
         
               (3)
            
            
               Id-Direttiva tal-Kunsill 90/426/KEE tas-26 ta' Ġunju 1990 dwar kundizzjonijiet tas-saħħa tal-annimali li jirregolaw il-moviment u l-importazzjoni minn pajjiżi terzi ta’ equidae (razza taż-żwiemel) (4) kif imsemmija fl-Anness A tad-Direttiva 90/425/KEE. Il-Kapitolu III tad-Direttiva 90/426/KEE jistabbilixxi l-garanziji ekwivalenti tas-saħħa għall-equidae.
            
         
               (4)
            
            
               Id-Deċiżjoni tal-Kummissjoni 92/260/KEE tal-10 ta’ April 1992 dwar kondizzjonijiet tas-saħħa ta’ annimali u ċertifikazzjoni veterinarja għal dħul temporanju ta’ żwiemel (5) irreġistrati tistabbilixxi l-mudell taċ-ċertifikati tas-saħħa għad-dħul temporanju ta' żwiemel reġistrati fl-Unjoni li jieħu inkonsiderazzjoni s-sitwazzjonijiet differenti tas-saħħa fil-pajjiżi terzi. Dawk iċ-ċertifikati jipprovdu garanziji sanitarji meħtieġa għat-trasport ta' equidae minn pajjiż jew territorju terz jew parti minnu għal pajjiż jew territorju terz ieħor jew parti oħra tal-istess pajjiż jew territorju terz. Il-garanziji tas-saħħa f'dawk iċ-ċertifikati għandhom jitqiesu bħala l-kundizzjonijiet ta' referenza għat-tranżitu ta' equidae fl-Unjoni.
            
         
               (5)
            
            
               Id-Deċiżjoni tal-Kummissjoni 2004/211/KE tas-6 ta’ Jannar 2004 li tistabbilixxi l-lista ta' pajjiżi terzi u ta' partijiet mit-territorju tagħhom li minnhom l-Istati Membri jawtorizzaw l-importazzjoni ta' equidae ħajjin u ta' semen, ova u embrijoni tal-ispeċi ekwina (6) tipprovdi li l-Istati Membri għandhom jawtorizzaw l-ammissjoni temporanja u l-importazzjoni ta' żwiemel reġistrati mill-pajjiżi terzi ta' partijiet ta' dawk il-pajjiżi terzi elenkati fl-Anness I tagħha. Hija wkoll tassenja il-gruppi sanitarji ta' pajjiżi terzi skont is-sitwazzjoni tas-saħħa tal-annimali tagħhom. Dawk il-gruppi sanitarji għandhom jiġu kkunsidrati għat-tranżitu ta' equidae fl-Unjoni.
            
         
               (6)
            
            
               Id-Deċiżjoni tal-Kummissjoni 2008/907/KE tat-3 ta’ Novembru 2008 li tistabbilixxi garanziji ta’ saħħa għat-trasport ta’ ekwidi minn pajjiż terz għal ieħor skont l-Artikolu 9(1)(c) tad-Direttiva 91/496/KEE (7) tipprovdi li l-equidae fi triqithom minn pajjiż terz għal pajjiż terz ieħor iridu jkunu ġejjin minn xi wieħed mill-pajjiżi terzi elenkati fl-Anness I tad-Deċiżjoni 92/260/KEE. Hija tipprovdi wkoll li dawn l-equidae għandhom ikunu akkumpanjati b'ċertifikat intitolat “Ċertifikat ta' tranżitu għat-trasport ta' equidae minn pajjiż terz għal ieħor”. Dak iċ-ċertifikat jieħu inkonsiderazzjoni l-mudell taċ-ċertifikati tas-saħħa stipulat fid-Deċiżjoni 92/260/KEE.
            
         
               (7)
            
            
               Minħabba li l-garanziji tas-saħħa tal-annimali għall-importazzjoni ta' equidae huma għall-inqas stretti daqs dawk għal dħul temporanju ta' żwiemel reġistrati, huwa xieraq li jiġi awtorizzat it-tranżitu ta' equidae li jkunu qed jiġu trasportati mit-territorji elenkati fl-Anness I tad-Direttiva 97/78/KE mhux biss minn dawk il-pajjiżi jew territorji terzi jew partijiet minnhom li minnhom l-ammissjoni temporanja ta' żwiemel reġistrati hija awtorizzata skont id-Deċiżjoni 2004/211/KE, iżda wkoll minn dawk il-pajjiżi jew territorji terzi jew partijiet minnhom li minnhom l-importazzjonijiet permanenti huma awtorizzati skont dik id-Deċiżjoni.
            
         
               (8)
            
            
               Fl-interess taċ-ċarezza tal-leġiżlazzjoni tal-Unjoni, id-Deċiżjoni 2008/907/KE għandha tkun revokata.
            
         
               (9)
            
            
               Il-miżuri stipulati f’din id-Deċiżjoni huma skont l-opinjoni tal-Kumitat Permanenti għall-Katina Alimentari u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   1.   L-Istati Membri għandhom jawtorizzaw it-tranżitu ta' equidae li jkunu qed jiġu trasportati mit-territorji elenkati fl-Anness I tad-Direttiva 97/78/KE minn pajjiż jew territorju terz jew parti minnu għal ieħor, jew għall-istess, pajjiż jew territorju terz, jew parti minnu sakemm l-equidae:
   
               (a)
            
            
               ikunu ġejjin minn pajjiż jew territorju terz jew parti minnu minn fejn l-ammissjoni temporanja jew importazzjonijiet ta' żwiemel reġistrati hija awtorizzata rispettivament kif indikat fil-kolonni 6 jew 8 tal-Anness I tad-Deċiżjoni 2004/211/KE.
            
         
               (b)
            
            
               huma akkumpanjati minn ċertifikat individwali intitolat “Ċertifikat tas-saħħa tal-annimali għat-tranżitu ta' equidae” kif previst fil-paragrafu 2.
            
         2.   Iċ-ċertifikat tas-saħħa għat-tranżitu tal-equidae għandu jinkludi:
   
               (a)
            
            
               Taqsimiet I, II u III tal-kampjun taċ-ċertifikat tas-saħħa xierqa tal-annimali stipulat fl-Anness II tad-Deċiżjoni 92/260/KEE, minbarra r-rekwiżiti għall-arterite virali ekwina fil-punt (e)(v) tat-Taqsima III, li jikkorrispondu għall-grupp sanitarju li lilu l-pajjiż jew territorju terz tad-dispaċċ jew parti minnu huwa assenjat skont l-indikazzjoni fil-kolonna 5 tal-Anness I tad-Deċiżjoni 2004/211/KE; u
            
         
               (b)
            
            
               b'żieda mal-ħtiġijiet tal-punt (a), it-Taqsimiet IV u V li ġejjin:
               
                           “IV.
                        
                        
                           Equidae ġejjin minn: …
                           (Daħħal l-isem tal-pajjiż jew territorju terz tad-dispaċċ)
                           u sejrin lejn: …
                           (Daħħal l-isem tal-pajjiż jew territorju terz tad-destinazzjoni)
                        
                     
                           V.
                        
                        
                           Timbru u firma tal-veterinarju uffiċjali: …”
                        
                     
         3.   Fil-każ ta' żwiemel reġistrati, permezz ta' deroga mill-punt 2(a), il-lista ta' pajjiżi terzi fit-tielet inċiż tal-punt (d) tat-Taqsima III taċ-ċertifikati kampjun tas-saħħa tal-annimali minn A sa E stipulati fl-Anness II tad-Deċiżjoni 92/260/KEE għandha tiġi sostitwita mil-lista ta' pajjiżi jew territorji terzi jew partijiet minnhom assenjati lil gruppi sanitarji minn A sa E fil-kolonna 5 tal-Anness I tad-Deċiżjoni 2004/211/KE.
   Artikolu 2
   Id-Deċiżjoni 2008/907/KE hija revokata.
   Artikolu 3
   Din id-Deċiżjoni hija indirizzata lill-Istati Membri.
   
      Magħmul fi Brussell, it-3 ta’ Frar 2010.
      
         
            Għall-Kummissjoni
         
         Androulla VASSILIOU
         
            Membru tal-Kummissjoni
         
      
   
   
      (1)  ĠU L 268, 24.9.1991, p. 56.
   
      (2)  ĠU L 24, 30.1.1998, p. 9.
   
      (3)  ĠU L 224, 18.8.1990, p. 29.
   
      (4)  ĠU L 224, 18.8.1990, p. 42.
   
      (5)  ĠU L 130, 15.5.1992, p. 67.
   
      (6)  ĠU L 73, 11.3.2004, p. 1.
   
      (7)  ĠU L 327, 5.12.2008, p. 22.